text: Årets høst er i hus og tæt på at sætte rekord
  04 september 2017 kl. 08.38
  I Syd- og Sønderjylland er høsten stort set i hus. Trods ringe vejr vurderer fagfolk, at høsten er rekord stor. Landmændene har nemlig måtte bruge mere gødning end tidligere år.
  Sidste års høst var den ringeste i ti år, men høsten i år er tæt på at kunne have sat ny rekord.
  De seneste uger har mejetærskerne kørt løs, så snart bygerne tillod det. På landsplan anslås det, at omkring 85 procent af arealet nu er høstet og med et rigtigt god resultat.
  Troels Toft, sektordirektør, Seges : "Havde vi fået bare lidt mere af den sol, som også turister og ferierende danskere har tørstet efter, så kunne det være blevet en rekordhøst."
  - Havde vi fået bare lidt mere af den sol, som også turister og ferierende danskere har tørstet efter, så kunne det være blevet en rekordhøst, siger sektordirektør Troels Toft fra videnscentret Seges under Landbrug & Fødevarer. 
  Han venter, høsten er ovre engang i næste uge.
  I det sydlige Danmark er høsten som vanligt stort set ovre nu minus enkelte marker. 
  Sektordirektør Troels Toft fra Seges giver landbrugets adgang til at bruge mere gødning end før en del af æren for årets gode høst. De nye kvælstofgrænser, der blev indført med Landbrugspakken, slår for alvor fuldt igennem i år.
  - Det mærkes både i udbytterne og i afgrødernes kvalitet, siger han. 
  Billedet af en rigtig god høst genkendes af planteavlskonsulenter landet rundt.
  